##  Pogodba o rabi podatkov v varni sobi

**Arhiv družboslovnih podatkov**, Fakulteta za družbene vede, Univerza v Ljubljani, Kardeljeva ploščad 5, 1000 Ljubljana, ki ga zastopa predstojnik doc. dr. Janez Štebe (v nadaljevanju ADP)

in

**Raziskovalec**, ime in priimek, naslov, štev. raziskovalca (v nadaljevanju Uporabnik)

1. člen

Predmet te pogodbe je zagotovitev dostopa do raziskave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naslov in šifra raziskave), za katero velja režim dostopa do podatkov v varni sobi.

Po podpisu pogodbe bo uporabniku omogočen dostop do raziskave, ki je predmet te pogodbe, in sicer v »varni sobi« v prostorih ADP in to najdlje do \_\_\_\_\_.

2. člen

Dostop do SCUF datoteke je dovoljen le za znanstvene namene, kakor jih je uporabnik opisal v Vlogi za dostop do gradiva na zahtevo (priloga te pogodbe). Podatkov ni dovoljeno uporabiti za noben drug namen ali jih kakor koli razkriti tretji osebi.

Uporabnik je prav tako zavezan Splošnim pogojem in določilom rabe podatkov ADP, ki jih je sprejel ob registraciji in so priloga te pogodbe.

3. člen

Uporabnik se zaveže, da bo delo v »varni sobi« najavil najmanj 48 ur pred želenim terminom, in sicer po e-poti na naslov: arhiv.podatkov@fdv.uni-lj.siarhiv.podatkov@fdv.uni-lj.si. Svoj prihod in odhod bo vsakič najavil pri uslužbencu ADP.

Uporabnik se zaveže, da v »varno sobo« ne bo vnašal naprav (prenosni računalniki, pametni telefoni itd.), ki omogočajo iznos podatkov ali podatkovnih zbirk, ki bi jih povezoval s po tej pogodbi pridobljenimi mikropodatki.

Uporabnik se zaveže, da bo vse rezultate analiz iz »varne sobe« odnesel samo po predhodni odobritvi ADP. ADP si pridrži pravico, da pregleda izpis rezultatov ter oceni, ali so odstranjena tveganja za razkritje. Po pregledu bo ADP izpis rezultatov varno izročil uporabniku.

Uporabnik se zaveže, da bo pri zaščiti SCUF datoteke v času trajanja pogodbe stalno sodeloval z ADP.

Uporabnik se zaveže, da bo ADP nemudoma obvestil, če bi prišlo do zlorabe podatkov.

4. člen

Uporabnik se zaveže, da bo z vidika varovanja zaupnosti analizo svojega raziskovanja na SCUF datoteki pred objavo poslal v mnenje ADP.

ADP si pridržuje pravico, da spremlja in nadzoruje uporabnikovo delo ter da lahko od uporabnika zahteva pisno poročilo o uporabi podatkov v času trajanja pogodbe.

5. člen

(prepoved dostopa do podatkov v primeru kršitev)

Uporabnik soglaša, da mu bo ADP, v primeru ugotovitev kršitev 2. oziroma 3. člena te pogodbe, odvzel pravico do nadaljnje uporabe mikropodatkov, do katerih mu je bil omogočen dostop ter mu zavrnil morebitne nadaljnje vloge za dostop do gradiva na zahtevo.

6. člen

(kazenska in odškodninska odgovornost)

Za vsa dejanja v zvezi s prejetimi podatki je Uporabnik kazensko in odškodninsko odgovoren v skladu s predpisi, ki urejajo kazensko in odškodninsko odgovornost.

7. člen

(mirno reševanje sporov)

Pogodbeni stranki se zavežeta vse morebitne medsebojne spore iz te pogodbe skušati rešiti sporazumno. V primeru, da do sporazuma ne pride, je za reševanje sporov pristojno zanje stvarno pristojno sodišče v Ljubljani.

8. člen

ADP ne prevzema odgovornosti za kakršnokoli morebitno razkritje varovanih podatkov, ki bi bila posledica kršitev določil te pogodbe, in da bo vse morebitne posledice, vključno s prekrškovno in odškodninsko odgovornostjo v primeru razkritja varovanih podatkov nosil pogodbeni partner, k čemur se izrecno zavezuje.

9. člen

(veljavnost pogodbe)

Ta pogodba je sestavljena v dveh enakih izvodih, od katerih prejme vsak podpisnik en izvod.

Pogodba začne veljati z dnem, ko jo podpišeta oba podpisnika.

|  |  |
| --- | --- |
| Uporabnik  | Arhiv družboslovnih podatkov |
| Podpis:  |  |
| V: |  |
| Dne:  |  |

Številka: